Методи Христов
Меденият топ

chitanka.info

Грамаден топ, от мед направен,

стои като войник прославен.

Тук битки нявга са ехтели,

загивали са хора смели.

Разтърсвали с „ура“ гората

и с гръм донесли свободата.

Сега е тих, немее топът.

Ни хорска глъч, ни конски тропот.

Където битки са гърмели,

гугукат две гугутки бели.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.